stanford-oval/wikipedia huggingface dataset:
Tapani Kansalainen
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Stepa | ”I Don't Give a Fuck” | Made in Sodankylä |  | 2010 |
| Stepa | ”Hullut jätkät” | Made in Sodankylä | Are | 2010 |
| Hannibal & Joku Roti Mafia | ”Eilen-tännään-huomena posse” | Ad Portas | 6-Mäki, R-Syke, Tykopaatti, Lauri Räpping Vantaanjoki, Roitown Ink, Härmälän Tyyli, Kriso, Are & Raimo | 2010 |
| Tommi Prkl | ”Minä olen röllömaha” | Turmiolan Tommi | Köyhä-Seppo & Hannibal | 2011 |
| Stepa & Are | ”Se on pirun rankkaa olla hyvä jätkä” | ...ja naksuvat luupit | Huutava Vääryys, Asa & Ilkka Kalevi Tillanen | 2012 |
| 6Mäki | ”Hämärän rajamailla” | Elinkautisfunky |  | 2014 |
Tuottajana > 2009 > Hannibal & Joku Roti Mafia – Streets of Nekala

6. ”Nyt ammutaan pankkiiri” (mukana Manhattan Dynamiitti)
Tuottajana > 2009 > Levil – Peeaa

3. ”Ainoo tääl”
5. ”Päivätyöläinen”
Tuottajana > 2010 > Stepa – Made in Sodankylä

1. ”Hyvien puolella”
5. ”I Don't Give a Fuck” (mukana Tapani Kansalainen)
7. ”Päivi Paunun lailla” (mukana Tykopaatti, Edorf & Hannibal)
10. ”Toiseksi viimeiset dollarit”
11. ”Ei” (mukana Laineen Kasperi)
Tuottajana > 2010 > Hannibal & Joku Roti Mafia – Ad Portas

4. ”Kuten Funkadelic” (tuotannossa mukana Ilari Autio)
Tuottajana > 2010 > Tapani Kansalainen – Eilisen keisari, narri loppuelämän

1. ”Huonot tapani”
2. ”Huomenna” (mukana Laiska Leppone)
3. ”Säätäjä”
4. ”Naisongelmii”
5. ”33210” (mukana Major Tutka)
6. ”Aakkosten alkeet”
7. ”Elämäntapani”
8. ”Horoista”
9. ”Vertigo” (mukana Tykopaatti)
11. ”Myllyt sallittu” (mukana Huutava Vääryys)
12.”Sunnuntairaportti” (mukana Huutava Vääryys)
Aiheesta muualla

Tapani Kansalainen Joku Roti Recordsin sivustolla
Tapani Kansalainen Myspacessa (englanniksi)
Tapani Kansalaisen videohaastattelu Redrum-187 -sivustolla
Tapani Kansalainen lauluntekijänä - Fono.fi
F-molliasteikko

F-molliasteikon etumerkinnät diskanttiavaimella
Luonnollisen mollin nouseva ja laskeva skaala
Harmonisen mollin nouseva ja laskeva skaala
Melodisen mollin nouseva ja laskeva skaala
F-molliasteikko on f-sävelestä alkava sävelasteikko, jonka luonnolliseen muunnelmaan kuuluu sävelet f, g, as, b, c, des, es ja f. Sävellajissa on siis neljä säveltä alennettu. F-mollin rinnakkaissävellaji on As-duuri ja muunnossävellaji F-duuri.
Variaatioita

Melodinen molli: f, g, as, b, c, d, e, f
Harmoninen molli: f, g, as, b, c, des, e, f
Pentatoninen molli: f, as, b, c, es, f
Asteikon säveliä käyttäviä sointuja eri  sointuasteilla

| i | ii° | III | iv | v | VI | VII |
| --- | --- | --- | --- | --- | --- | --- |
| Fm Fm7 Fsus2 Fsus4 Fm(maj7) | G° Gm7♭5  | A♭ A♭maj7 A♭sus2 A♭sus4 A♭+ A♭maj7♯5 | B♭m B♭m7 B♭sus2 B♭sus4 | Cm Cm7 Csus4 C C7 | D♭ D♭maj7 D♭sus2 | E♭ E♭7 E♭sus2 E♭sus4 E° E°7 |
F-mollin etumerkintä eri nuottiavaimilla > Neljällä yleisimmällä avaimella

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. F-mollin etumerkit kirjoitetaan niille ylläolevin tavoin.
Tunnettuja teoksia F-mollissa

Nirvana – Smells Like Teen Spirit
Green Day – Holiday
Madonna – Papa Don't Preach
John Legend – All Of Me
Imagine Dragons – Monster
Aladdin (animaatiosarja)

| Aladdin |
| --- | --- |

Tyyli:  Animaatio, seikkailu, fantasia
Kestoaika:  22 min
Luoja(t):  Tad Stones
Pääosissa:  Scott Weinger Linda Larkin Dan Castellaneta Gilbert Gottfried Frank Welker Val Bettin
Alkuperämaa:   Yhdysvallat
Alkuperäiskieli:  englanti
Verkko:   Disney Channel  Nelonen  MTV3  Toon Disney  Fox Kids  FOX
Esitetty:  5. syyskuuta 1994 – 25. marraskuuta 1995
Tuotantokausia:  3
Jaksoja:  86
Tuotanto
Tuotantoyhtiö(t):  Walt Disney Television Animation
Palkinnot
Ehdokkuudet:  Annie (1995) Blimp Award (1995)
Aiheesta muualla
IMDb 
Aladdin on Walt Disney Televisionin tuottama animaatiosarja, jota esitettiin Yhdysvalloissa vuosina 1994–1995. Suomessa sarjaa on esitetty FOX, Toon Disney -kanavalla, MTV3-kanavalla sekä Nelosella. Sarja sai kolme Annie-palkintoehdokkuutta.
Televisiosarja perustuu Disneyn vuonna 1992 ilmestyneeseen Aladdin-elokuvaan. Sarjan tapahtumat sijoittuvat alkuperäiselle elokuvalle tehtyjen jatko-osien, Jafarin paluun (1994) ja Aladdinin ja varkaiden kuninkaan (1996), väliin. Sarja jatkaa kahden ensimmäisen elokuvan fantasiaseikkailuja, joissa päähahmot Aladdin ja Jasmine seikkailevat velhojen, hirviöiden ja varkaiden kansoittamassa maailmassa. Mukanaan heillä on apurina apina nimeltä Abu ja nopeapuheinen muotoaan muuttava lampunhenki, sekä aina valittava ja ahne papukaija Jago, joka oli alun perin Jafarin lemmikki. Sarjassa pääasiassa vihollisina toimivat velho nimeltä Mozenrath, kreikkalainen keksijä Mechanicles, synkkä Mirage ja pulska kelmi Abis Mal.
Henkilöt > Päähenkilöt

Aladdin: Aladdin on köyhä nuorimies, jota kutsutaan katurotaksi. Hänen ystäviään ovat Prinsessa Jasmine, Henki, Taikamatto, Abu ja Jago-papukaija.
Prinsessa Jasmine on Agraban Sulttaanin tytär. Hän asuu Agraban palatsissa.
Henki on hassu sininen olento. Hengellä on taikavoimia ja pystyy muuttumaan miksi tahansa. Suomenkielisessä versiossa Hengeltä kuullaan myös imitaatioita tunnetuista julkisuuden henkilöistä. Imitaatiot esittää Jope Ruonansuu.
Abu on Aladdinin apina. Abu asuu Aladdinin kanssa Agrabassa.
Jago on puhuva papukaija, joka pitää rahasta ja on kiinnostunut aarteista.
Henkilöt > Joitakin vastustajia

Abis Mal on tuttu Jafarin paluu -elokuvasta, edelleen yhtä kömpelö ja epäpätevä.
Mechanicles on omien sanojensa mukaan "suurin Kreikan suurista neroista" ja on erittäin tarkka tahrojen suhteen.
Mozenrath, noin Aladdinin ikäinen velho, joka havittelee suuria määriä taikuuttaa, joilla hän luultavasti aikoisi valloittaa maailman.
Mirage on synkkä kissan näköinen maagisia taikoja omaava velhotar.
Ayam Aghoul, epäkuollut henki, jota ei voi tappaa, koska on jo kuollut.
Amin Damoolah (tunnetaan paremmin nimellä Rähmäkäpälä) on Abis Maliakin kömpelömpi ja hölmömpi konna.
Nefir Hasenuf, juonikas riiviö, jolla on neljä muuta riiviötä apunaan.
Äänirooleissa > Alkuperäiset äänet

| 0 | 1 | 2 |
| --- | --- | --- |
|  Scott Weinger  | … |  Aladdin   |
|  Linda Larkin  | … |  Jasmine   |
|  Dan Castellaneta  | … |  Henki, Frajeed   |
|  Frank Welker  | … |  Abu, Rajah, Xerxes   |
|  Gilbert Gottfried  | … |  Jago   |
|  Val Bettin  | … |  Sulttaani   |
|  Jim Cummings  | … |  Razoul   |
|  Jonathan Brandis  | … |  Mozenrath   |
|  Charlie Adler  | … |  Mechanicles   |
|  Bebe Neuwirth  | … |  Mirage   |
|  Kellie Martin  | … |  Sadira   |
|  Julie Brown  | … |  Saleen   |
|  Jeff Bennett  | … |  Amin Damoola   |
|  Debi Derryberry  | … |  Eden, Dhandi   |
|  Candi Milo  | … |  Thundra   |
|  Jason Alexander  | … |  Abis Mal   |
|  Hector Elizondo  | … |  Malcho   |
|  Michael Bell  | … |  Aziz   |
|  Dorian Harewood  | … |  Merc   |
|  Ron Perlman  | … |  kenraali Gouda   |
|  Michael Dorn  | … |  Brisbane   |
|  James Avery  | … |  Haroud Hazi Bin   |
|  S. Scott Bullock  | … |  sivuäänet   |
|  Janice Kawaye  | … |  sivuäänet   |
|  Quinton Flynn  | … |  sivuäänet   |
Äänirooleissa > Suomenkieliset äänet

| 0 | 1 | 2 |
| --- | --- | --- |
|  Sami Aarva  | … |  Aladdin   |
|  Mervi Hiltunen  | … |  Jasmine   |
|  Ona Kamu  | … |  Jasmine   |
|  Jope Ruonansuu   | … |  Henki   |
|  Antti Pääkkönen  | … |  Abis Mal, Mechanicles, Nefir (jakso "Piruetteja"), sivuroolit   |
|  Jarkko Tamminen  | … |  Mozenrath, sivuroolit   |
|  Seppo Pääkkönen  | … |  Jago, Razoul, sivuroolit   |
|  Veikko Honkanen  | … |  Sulttaani, sivuroolit   |
|  Jukka-Pekka Palo  | … |  Ayam Aghoul, Arbutus   |
|  Jukka Rasila  | … |  Nefir (jakso "Sotaneuvonantaja")   |
|  Jenni Sivonen  | … |  Sadira   |
|  Matti Olavi Ranin  | … |  Daru Tavelevil   |
|  Markku Riikonen  | … |     |
|  Tuomas Oksanen  | … |     |
|  Mari Vainio  | … |     |
|  Rauno Ahonen  | … |     |
|  Maija-Liisa Peuhu  | … |  sivuroolit   |
|  Olli Parviainen  | … |  kuningas Madood   |
|  Titta Jokinen  | … |  Thundra   |
Suomenkielisen tunnusmusiikin laulaa Antti Pääkkönen.
Vastaanotto ja arvostelu

Wizard Magazine listasi vuonna 2001 Aladdinin sijalle 86 laatimassaan kautta aikain sadan parhaan animaatiosarjan listalla.
Aiheesta muualla

Los Angeles Times: Disney Takes 'Aladdin' On Another Magic Ride (englanniksi)
Lihajaloste

Lihajaloste tarkoittaa teollista lihavalmistetta. Lihajalosteita ovat esimerkiksi makkara, valmismarinoitu liha, valmiiksi suolatut lihasuikaleet, kinkku, nugetit, eineslihapullat, pekoni, maksapasteija ja lihahyytelö.
Noin kolmannes Suomessa kulutetusta lihasta käytettiin vuonna 2017 lihajalosteiden valmistukseen, joita keskivertosuomalainen nauttii yhteensä päivittäin yli 50 grammaa. Lihan teollinen marinointi on suosittua etenkin broilerin kohdalla, sillä 80 prosenttia vuonna 2009 nautitusta siipikarjan lihasta myytiin teollisesti marinoituna.
Lihajalosteiden säilyvyyttä on parannettu tyypillisesti perinteisen savustuksen ja suolaamisen lisäksi myös lisäaineiden, avulla. Lisäaineiden tehtävänä on esimerkiksi tuotteen säilyvyyden tai ulkonäön  parantaminen tai se, että tuotteeseen voidaan lisätä vettä ilman, että sen rakenne muuttuu liikaa . Lisäaineita sisältävät lihajalosteet kuuluvat ultraprosessoituihin ruokiin. Esimerkiksi marinoidut lihasuikaleet saattavat sisältää jopa 16 erilaista lisäainetta.
Suomalainen lihajalosteteollisuus käyttää fosfaattia enemmän kuin esimerkiksi ruotsalainen ja saksalainen. Lähes 60 prosenttiin suomalaisista lihajalosteista lisätään fosfaatteja ja vettä. Niiden tehtävänä on lisätä tuotteen mehukkuutta, parantaa väriä ja säilyvyyttä sekä estää veden tirisemistä ulos tuotteesta kypsennyksen aikana. Fosfaatti katkaisee myös lihasproteiinien sidoksia, mikä siloittaa suutuntumaa, kiinteyttää tuotetta ja helpottaa sen viipaloimista. Fosfaatin lisääminen alentaa tuotantokustannuksia arviolta 10-30 prosenttia muun muassa sen vuoksi, että lihaa kuluu vähemmän.
Historia

Lihajalosteiden kulutus on muuttunut Suomessa viimeisten 50 vuoden aikana siten, että ruokamakkaroiden osuus henkeä kohti on tippunut 1960-luvun lopun paristakymmenestä kilosta kahdeksaan.
1980-luvulla markkinoille tulleesta teollisesti marinoidusta broilerinlihasta on tullut suosituin lihajaloste, jota nautittiin vuonna 2021 yli kaksikymmentä kiloa jokaista suomalaista kohden.
OnePlus 3

| OnePlus 3 |
| --- | --- |

Valmistaja:  OnePlus
Slogan:  It's about time. A days power in half an hour.
Julkaistu:  14. kesäkuuta 2016 
Edeltäjä:  OnePlus 2 
Seuraaja:  OnePlus 3T
Mitat:  152,7 mm × 74,7 mm ×7,4 mm 
Paino:  158 g 
Näyttö:  5,5″ Optic AMOLED 
Näytön kuvatarkkuus:  401ppi  1 920 × 1 080 
Värien lukumäärä:  16 miljoonaa 
Suoritin:  Qualcomm Snapdragon 820 
Grafiikkapiiri:  Adreno 530 
Keskusmuisti:  6 Gt 
Flash-muisti:  64 Gt  (52,66 GB käytettävissä)
Takakamera:  16 Mpx (f/2.0) 
Etukamera:  8 Mpx (f/2.0) 
Musiikkisoitin:  kyllä
Valmiusaika:  10 h 10 min (420 cd/m²)  12 h 5 min (100 cd/m²) 
Käyttöjärjestelmä:  Alkuperäinen: OxygenOS 3.1.2 (perustuu Android 6.0.1:een)  Nykyinen: OxygenOS 4.1.3 (perustuu Android 7.1.1:een) 
Akku:  3 000 mAh 
Tiedonsiirto:  WLAN: 802,11 a/b/g/n/ac  Bluetooth 4.2  NFC 
Liitännät:  3,5 mm kuulokeliitäntä USB Type-C 
Muistikorttipaikka:  ei ole 
Infobox OKNimi-testi OK: 
OnePlus 3 (lyhyemmin OP3, tunnetaan myös nimellä OnePlus Three) on kiinalaisen OnePlussan valmistama älypuhelin, joka on OnePlus 2:n seuraaja. Siinä on edeltäjäänsä paremmat kamerat, tehokkaampi prosessori ja enemmän keskusmuistia. Siinä on myös OnePlus 2:sta puuttunut NFC-tuki, mutta aiempaa pienempi akku. OnePlus 3 julkaistiin kesäkuussa 2016. Puhelimen myynti lopetettiin OnePlus 3T:n julkaisun jälkeen. Puhelin sai pääosin hyviä arvioita. Sitä kehuttiin erityisesti hyvästä hinta-laatusuhteesta.
Ominaisuudet

OnePlus 3:ssa on kotipainikkeeseen integroitu sormenjälkilukija. Puhelin tukee NFC:tä ja Bluetooth 4.2:tä. Siinä on kaksi SIM-korttipaikkaa. OnePlus 3 on saatavilla vain 64 gigatavun flash-muistilla. Siinä ei ole muistikorttipaikkaa.
Ominaisuudet > Muotoilu

OnePlus 3:n runko on materiaaliltaan kokonaan hiekkapuhallettua alumiinia, joka on aiemmissa OnePlussan puhelimissa ollutta Sandstone-kuorta liukkaampi materiaali. Puhelin on muotoilultaan pelkistetty. Takakuori on keskeltä tasainen ja reunoja kohti kaartuva. Takakuoressa on ylä- ja alalaidassa mustat antenniraidat. Puhelimen kulmat on pyöristetty. OnePlus 3 on saatavilla ”Graphite”-nimisenä harmaana ja ”Soft Gold” -nimisenä kullanhohtoisena värivaihtoehtona.
Puhelimessa on näytön alapuolella kotinäppäin ja sen ympärillä kapasitiiviset painikkeet, oikeassa laidassa virtapainike, vasemmassa laidassa äänenvoimakkuuspainike ja sen yläpuolella Android-puhelimissa harvinainen kolmiportainen ”Alert Slider” -niminen ilmoitusvalitsin. Kapasitiivisten painikkeiden toiminnot ovat vaihdettavissa, ja ne voi vaihtaa Androidin omiin ohjelmallisiin painikkeisiin. Kaikki painikkeet kotinäppäimen ympärillä olevia kapasitiivisia painikkeita lukuun ottamatta ovat metallia. 3,5 millimetrin kuulokeliitäntä ja lataamiseen käytettävä USB Type-C -liitäntä ovat puhelimen alalaidassa.
Ominaisuudet > Käyttöjärjestelmä

OnePlus 3:n alkuperäinen käyttöjärjestelmä on Android 6.0.1:een perustuva OxygenOS 3.1.2, jossa on vain pieniä muutoksia puhtaaseen Androidiin. OnePlus 3:lle alettiin julkaista Android 7.0:aan pohjautavaa OxygenOS 4.0 -käyttöjärjestelmää 31. joulukuuta 2016. Puhelimessa on vain vähän esiasennettuja sovelluksia. OnePlus on lisännyt käyttöjärjestelmään kotinäkymästä oikealla olevan ”The Shelf” -tilan. Se näyttää viisi suosituinta sovellusta, paikalliset säätiedot, muistion pikasyötön, yhteystietojen pikakuvakkeet ja valinnaisia pienoisohjelmia. OxygenOS on laajasti kustomoitavissa ja se antaa käyttäjälle normaalia Androidia laajemmat oikeudet puhelimen toimintoihin. OnePlus 3:n käyttäjä voi esimerkiksi säätää yksittäisten sovellusten oikeuksia jälkikäteen.
Ominaisuudet > Akku

OnePlus 3:ssä on 3 000 milliampeeritunnin litiumioniakku, joka tukee OnePlussan omaa Dash-pikalatausta, joka OnePlussan oman ilmoituksen mukaan lataa akun puolessa tunnissa nollasta prosentista 63 prosenttiin ja tunnissa 90 prosenttiin. Dash-pikalataus toimii vain OnePlussan omalla 20 watin laturilla, jonka sähkövirta on neljä ampeeria ja jännite viisi volttia. OnePlus 3 ei tue langatonta latausta.
Ominaisuudet > Tekniset tiedot

OnePlus 3:ssa on neljällä Kryo-ytimellä (2 × 2,15 GHz & 2 × 1,6 GHz) varustettu Snapdragon 820 -järjestelmäpiiri. Puhelimen grafiikkapiiri on Adreno 530. OnePlus 3 sai puhelinten suorituskykyä mittaavassa AnTuTu-testissä vuonna 2016 keskimäärin 147 495 pistettä. Tuloksellaan se oli vuonna 2016 testatuista laitteista pisteiden keskiarvon mukaan kuudenneksi paras.
Ominaisuudet > Näyttö

Puhelimen näytön koko on 5,5 tuumaa. OnePlus 3:n AMOLED-näyttö on Samsungin valmistama. Näyttö on kestävää Corning Gorilla Glass 4 -lasia. Sen kirkkaus on 420 kandelaa per neliömetri. Näytön värejä kritisoitiin räikeiksi, minkä jälkeen OnePlus julkaisi sRGB-kalibroidun väritilan.
Ominaisuudet > Kamera

OnePlus 3:n takakameran tarkkuus on 16 megapikseliä ja aukkosuhde f/2.0. Se käyttää Sonyn Exmor RS IMX298 -kennoa, jossa on 1,12 mikrometrin kokoiset pikselit. Takakamerassa on yhdessä toimivat optinen ja elektroninen kuvanvakain ja yksi LED-salamavalo. Takakamera tukee Raw-kuvausta ja vaihetunnistukseen perustuvaa automaattitarkennusta. Takakameralla voi videokuvata 720p-tarkkuudella kuvataajuudella 120, 1080p-tarkkuudella kuvataajuudella 60 ja 4K-tarkkuudella kuvataajuudella 30. Takakamera on 1,3 millimetriä muuta puhelimen runkoa paksumpi.
OnePlus 3:n etukameran tarkkuus on 8 megapikseliä ja aukkosuhde f/2.0. Se käyttää Sonyn Exmor RS IMX179 -kennoa, jossa on 1,4 mikrometrin kokoiset pikselit. Etukamerassa on hymyntunnistus, joka ottaa automaattisesti kuvan kolmen sekunnin kuluttua hymyn tunnistamisesta. Etukamera tukee videokuvausta 1080p-tarkkuudella kuvataajuudella 30.
OnePlus 3:n kamerasovellus on melko yksinkertainen: manuaalitilassakin käyttäjä voi säätää vain ISO-arvoa väliltä 100–32 000, valotusaikaa väliltä 30–1/8000 sekuntia, valkotasapainoa ja tarkennusta. Kuvaustiloja ovat kuvan dynamiikkaa parantava HDR, kuvassa näkyvien yksityiskohtien määrää lisäävä HQ ja panoraamatila.
Myynti

OnePlus 3 oli tilattavissa OnePlussan verkkokaupasta ilman kutsua. Sen ennakkotilaaminen alkoi heti julkaisupäivänä, 14. heinäkuuta 2016. OnePlus 3 tuli saataville kesä-heinäkuun vaihteessa. Sitä myytiin niin paljon odotettua enemmän, että OnePlus joutui keskeyttämään 9. elokuuta – 12. syyskuuta puhelimen myynnin 23:ssa Euroopan maassa ja Hongkongissa. Suomessa se oli myynnissä myös Elisan verkkokaupassa ja myymälöissä. OnePlus 3T:n julkaisun jälkeen OnePlus 3:n myynti lopetettiin. Puhelimen suositushinta oli aluksi 399 euroa.
Vastaanotto

Monissa arvosteluissa kehuttiin OnePlus 3:n hyvää hinta-laatusuhdetta, nopeaa sormenjälkilukijaa ja tehokasta järjestelmäpiiriä. OnePlus 3:a kuitenkin moitittiin muistikorttipaikan puuttumisesta ja heikosta hämäräkuvauksen laadusta.
Puhelinvertailun arvostelija Matti Vähäkainu kehui OnePlus 3:n rakennetta ja muotoilua, kustomoitavaa ja nopeaa käyttöliittymää ja tehokasta järjestelmäpiiriä. Samalla hän kritisoi puhelinta heikohkosta akkukestosta ja vaatimattomasta näytön resoluutiosta. Teknavin arvostelija Pauli Reinikainen kehui OnePlus 3:a hyvää hinta-laatusuhdetta ja prosessorin tehoa. Samalla hän moitti sitä huonosta akkukestosta, muistikorttipaikan puuttumisesta ja hämäräkuvauksen laadusta. Digitodayn arvostelija kehui arvostelussaan OnePlus 3:a hyvästä hinta-laatusuhteesta, kirkkaasta näytöstä, keveydestä ja tarkasta sormenjälkilukijasta. Samalla hän moitti puhelinta huonosta kamerasta. Mikrobitin arvostelija Teemu Laitila kehui arvostelussaan OnePlus 3:a varmatoimisesta sormenjälkilukijasta, hyvästä ulkonäöstä ja laadukkaasta kamerasta. Taskumuron arvostelija Juha Kokkonen kehui arvostelussaan OnePlus 3:a kameran nopeasta käynnistymisestä, hyvästä suorituskyvystä ja nopeasta latauksesta. Hän kuitenkin kritisoi puhelinta suhteellisesti heikosta akkukestosta kevyessä käytössä. Taskumuron testeissä OnePlus 3 lämpeni raskaassakin käytössä vain vähän, eikä lämpeneminen hidastanut suorituskykyä merkittävästi.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Puhelimen käyttöopas
OnePlus 3 takaa. Takakamera on 1,3 millimetriä muuta runkoa paksumpi.
OnePlus 3, myyntipakkaus ja Dash-pikalatausta tukeva laturi.
Pablo (animaatiosarja)

| Pablo> Pablo the Little Red Fox |
| --- | --- |
Tyyli:  piirrossarja
Kestoaika:  5 min.
Luoja(t):  Millimages
Perustuu:  Hannah Giffardin kirjoihin
Alkuperämaa:  Yhdistynyt kuningaskunta, Ranska
Verkko:  CBBC
Esitetty:  1999 – 2000
Tuotantokausia:  1
Jaksoja:  52
Tuotanto
Tuottaja(t):  Ken Anderson Keith Tutt
Säveltäjä(t):  Rowland Lee
Aiheesta muualla
IMDb
Pablo (engl. Pablo the Little Red Fox) on Millimagesin tuottama brittiläis-ranskalainen lyhytanimaatiosarja. Se perustuu kirjailija Hannah Giffardin kirjoihin. Sarja keskittyy ketunpentu Pablon ja hänen sisarustensa Paolan ja Papun seikkailuihin öisessä kaupungissa. Sarja koostuu 52:sta viiden minuutin pituisesta jaksosta. Sarjaa esitettiin ensi kerran brittiläisellä CBBC-kanavalla vuonna 1999. Suomessa sarjaa on esitetty YLE TV2:lla Pikku Kakkosen yhteydessä vuosina 2001–2002.
Sarjan hahmot

Pablo, sarjan nimikkohahmo. Luonteeltaan seikkailunhaluinen ja hyväntahtoinen.
Paola (engl. Poppy), Pablon sisko. Tunnistaa tummista korvista.
Papu (engl. Pumpkin), Pablon sisko. Tunnistaa keltaisen värisestä turkista.
Simppa (engl. Finbar), kissa. Pablon ja tämän sisarusten ystävä.
Makkonen (engl. Fromage), sammakko. Pablon ja tämän sisarusten ystävä.
Silvia (engl. Helena), siili. Pablon ja tämän sisarusten ystävä.
Pablon, Paolan ja Papun vanhemmat
Suomenkieliset ääninäyttelijät

Lassi Alhorinne - Pablo
Päivi Akonpelto
Sari Mällinen - Papu
Tiiamari Mikkola -  Paola
Sarjan suomenkielisen version suomensi ja ohjasi Maija Rantanen. Tunnuslaulun laulajina ovat Satu, Mirka, Anna ja Jatta Ehrlund.
Mikael Agricolan risti

Mikael Agricolan risti on Suomen evankelis-luterilaisen kirkon kunniamerkki. Risti on nimetty Turun piispan ja uskonpuhdistaja Mikael Agricolan mukaan. Risti perustettiin kirkolliskokouksessa 2005. Ensimmäiset ristit jaettiin 9. huhtikuuta 2007 kirjailija Anna-Maija Raittilalle ja entiselle kansliapäällikölle Jaakko Nummiselle. Kunniamerkkiä jakaa arkkipiispa merkittävästä kirkon tarkoitusperiä edistävästä toiminnasta. Sen myöntämisessä voidaan ottaa huomioon myös suomalaisen kulttuurin kehittämiseen ja edistämiseen liittyvät ansiot.
kunniamerkin nauha
Ristin ovat saaneet myös:
2008 professori Seikko Eskola
2009 kirjailija Lassi Nummi, arkkiatri Risto Pelkonen ja teologian tohtori Jaakko Ripatti
2010 rovasti Niilo Rauhala, oopperalaulaja Jorma Hynninen ja dosentti Kyllikki Tiensuu
2011 professori emerita Raija Sollamo
2012 rovasti Esa Ruuttunen
2013 sosiaalineuvos, rovasti Antti Lemmetyinen
2015 tekstiilitaiteilija, professori Päikki Priha
2016 kirkkohistorian professori, teologian tohtori Juha Seppo
2017 arkkitehti, akateemikko Juha Leiviskä
2018 säveltäjä, kapellimestari ja oboisti Kari Tikka
2019 taiteilija Hannu Konola
2020 kääntäjä, FT Tuomas Magga
2021 kirkkohistorian emeritusprofessori Simo Heininen
2022 ylijohtaja Riitta Kaivosoja
2023 tekstiilitaiteilija Helena Vaari
H-duuriasteikko

H-duuriasteikon etumerkinnät diskanttiviivastolla
H-duuriasteikko on h-sävelestä alkava sävelasteikko, johon kuuluu sävelet h, cis, dis, e, fis, gis, ais ja h. H-duurin rinnakkaissävellaji on gis-molli ja muunnossävellaji h-molli. H-duuria, jonka viisi säveltä on ylennettyjä, vastaa enharmonisesti Ces-duuri, jonka kaikki seitsemän säveltä ovat alennettuja.
H-duurin säveliä käyttäviä sointuja eri  sointuasteilla

| I | ii | iii | IV | V | vi | vii° |
| --- | --- | --- | --- | --- | --- | --- |
| B Bmaj7 Bsus4 Bsus2 | C♯m C♯m7 C♯sus2 C♯sus4 | D♯m D♯m7 D♯sus4 | E Emaj7 Esus2 | F♯ F♯7 F♯sus4 F♯sus2 | G♯m G♯m7 G♯sus2 G♯sus4 | A♯m7♭5 A♯° |
Huomaa, että yllä olevassa taulukossa on käytössä englantilainen sävelten nimeämistapa. Reaalisointumerkeissä, joita esiintyy lähinnä populaarimusiikin puolella, käytetään yleensä englantilaista nimeämistyyliä myös Suomessa, vaikka muuten Suomessa käytetäänkin lähtökohtaisesti saksalaista nimeämistapaa. Tämän englantilaisen tavan mukaisena reaalisointumerkeissä H-pohjaiset soinnut kirjoitetaan käyttäen B:tä, kun taas B-pohjaisissa soinnuissa kirjoitetaan aina alennusmerkki B:n perään.

H:n käyttäminen reallisoinnuissa on myös mahdollista, tyyliin: H, Hmaj7, Hsus4, Hsus2. Tämä tyyli on kuitenkin yhä harvinaisempaa.
H-duurin etumerkintä eri nuottiavaimilla > Neljällä yleisimmällä avaimella

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. H-duurin etumerkit kirjoitetaan niille ylläolevin tavoin.
Uuden Musiikin Kilpailu 2023

| Eurovision laulukilpailu 2023  Suomen euroviisukarsinta> Uuden Musiikin Kilpailu 2023 |
| --- | --- |

Päivämäärä:  25. helmikuuta 2023
Tapahtumapaikka:  Logomo, Turku
Tuotantoyhtiö(t):  Yleisradio
Juontaja(t):  Samu Haber
Kilpailumenetelmä:  75 % yleisöäänet 25 % kansainvälisen raadin pisteet
Kappaleiden määrä
Finaalissa:  7
Voittaja:  Käärijä ”Cha cha cha”
Suomi Eurovision laulukilpailussa Virallinen verkkosivusto 
 ◄ 2022  2024 ► 
Uuden Musiikin Kilpailu 2023 (UMK23) järjestettiin 25. helmikuuta 2023 Turun Logomossa. Se oli 12:s Uuden Musiikin Kilpailu, ja siinä valittiin Suomen edustaja vuoden 2023 Eurovision laulukilpailuun Ison-Britannian Liverpooliin. Kilpailun voitti Käärijä kappaleellaan "Cha cha cha".